《舟过昆山》
清代·唐鉴

双桡乘激浪，一叶趁轻风。塔立斜阳外，山移薄霭中。

钟声遥出寺，树影暮浮空。胜地知多少，登临兴未穷。

作者简介：（1778—1861）清湖南善化人，字镜海。嘉庆十四年进士。道光间为广西平乐知府，设五原学舍教瑶民读书。鸦片战争时，在太常寺卿任，劾琦善、耆英等误国，直声震天下。后致仕南归，主讲金陵书院。咸丰初，还湖南。学宗程朱，倭仁、曾国藩等皆从问业。有《朱子年谱考异》、《学案小识》、《畿辅水利备览》等。